b"\n_START_ARTICLE_\nGens Juv\xc3\xa8ncia\n_START_PARAGRAPH_\nLa Gens Juv\xc3\xa8ncia va ser una antiga fam\xc3\xadlia romana plebea, origin\xc3\xa0ria de Tusculum establerta a Roma probablement en el curs del segle IV aC. El nom de la gens, Juventia, est\xc3\xa0 relacionat amb la divinitat romana Juventa._NEWLINE_El primer personatge mencionat amb aquest nom \xc3\xa9s el trib\xc3\xba militar Tit Juvenci i el primer que va ser c\xc3\xb2nsol era Marc Juvenci Talna, l'any 163 aC. Cap membre de la fam\xc3\xadlia va tenir un paper rellevant a la hist\xc3\xb2ria i els personatges m\xc3\xa9s destacats s\xc3\xb3n tres juristes Juvenci Cels, el seu fill Publi Juventi Cels Tit i Gai Juvenci. Luci Juvenci Laterense (Lucius Juventius Laterensis) va ser edil plebeu al segle I aC i es va enfrontar a Cicer\xc3\xb3 en un plet, per\xc3\xb2 Cicer\xc3\xb3 nega que aix\xc3\xb2 hagu\xc3\xa9s passat. Publi Juvenci Cels va ser senador al segle II._NEWLINE_Van usar els cognoms Cels, Laterense, Ped\xc3\xb3, i Thalna. I com a praenomen, els m\xc3\xa9s corrents van ser Titus, Lucius, Manius, Publius, i Gaius. A les inscripcions el nom Juventius apareix tamb\xc3\xa9 de vegades com Jubentius."